CELEX: 62016TN0401
Language: et
Date: 2016-07-29 00:00:00
Title: Kohtuasi T-401/16: 29. juulil 2016 esitatud hagi – Hispaania versus komisjon

17.10.2016   
            
            
               ET
            
            
               Euroopa Liidu Teataja
            
            
               C 383/16
            
         29. juulil 2016 esitatud hagi – Hispaania versus komisjon
   (Kohtuasi T-401/16)
   (2016/C 383/22)
   Kohtumenetluse keel: hispaania
   
      Pooled
   
   
      Hageja: Hispaania Kuningriik (esindajad: S. Centeno Huerta ja M. García-Valdecasas Dorrego)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada teade avalike konkursside korraldamise kohta: EPSO/AD/323/16 – uurijad (palgaaste AD 7) ja EPSO/AD/324/16 – uurijad (palgaaste AD 9): meeskonna juhid ning
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et on rikutud määruse nr 1/58 artikleid 1 ja 2, Euroopa Liidu põhiõiguste harta artiklit 22 ja ametnike personalieeskirjade artiklit 1d, sest on piiratud EPSO ja kandidaadi suhtlemise korda, sealhulgas seoses kandideerimisavaldusega.
            
         
               2.
            
            
               Teine väide, et on rikutud määruse nr 1/58 artikleid 1 ja 6, Euroopa Liidu põhiõiguste harta artiklit 22, ametnike personalieeskirjade artikli 1d lõikeid 1 ja 6, artiklit 27, artikli 28 punkti f ning II lisa artiklit 1, sest teise keele valikut on alusetult piiratud nii, et see saab olla ainult kas inglise, prantsuse või saksa keel, ning on välistatud muud Euroopa Liidu ametlikud keeled.
            
         
               3.
            
            
               Kolmas väide, et inglise, prantsuse ja saksa keele meelevaldse valimise tõttu diskrimineeritakse keele alusel; selline diskrimineerimine on keelatud määruse nr 1/58 artikliga 1, Euroopa Liidu põhiõiguste harta artikliga 22, ametnike personalieeskirjade artikli 1d lõigetega 1 ja 6, artikliga 27, artikli 28 punktiga f ja III lisa artikliga 1.
            
         Hageja täpsustab sellega seoses, et kõnealuseid tühistamisaluseid tuleb analüüsida arvestades Euroopa Kohtu 27. novembri 2012. aasta otsust kohtuasjas C-566/10 P: Itaalia vs. komisjon, Üldkohtu 24. septembri 2015. aasta otsust liidetud kohtuasjades T-191/13 ja T-124/13: Hispaania vs. komisjon ja Itaalia vs. komisjon ning Üldkohtu 17. detsembri 2015. aasta otsust liidetud kohtuasjades T-275/13, T-295/13 ja T-510813: Itaalia vs. komisjon, mis on jõustunud, kuivõrd komisjon nende peale edasi ei ole kaevanud, kuid mida ta ei paista olevat käesoleva teate puhul järginud.